Ira Einama

Ira Einama (sündinud 16. detsembril 1940 Lähtepea külas Illuka vallas Virumaal) on eesti kunstiajaloolane ja muinsuskaitsja. Ta õppis aastatel 1954–1959 Tallinna Polütehnikumis ning 1962–1971 Leningradis Ilja Repini nimelises Maali-, Skulptuuri- ja Arhitektuuriinstituudis, mille lõpetas kunstiteadlasena. Aastatel 1959–1965 töötas ta projekteerimisinstituudis Tööstusprojekt ning 1971–1977 Eesti NSV Riiklikus Kunstimuuseumis restaureerijana. Ühtlasi oli ta aastatel 1975–1988 Eesti Riikliku Kunstiinstituudi õppejõud. Aastatel 1979–1984 töötas ta Kultuuriministeeriumi Muuseumide ja Kultuurimälestiste Inspektsioonis ning 1987–1989 Tallinna Linna RSN TK Kultuurivalitsuse inspektorina. Aastatel 1989–1995 oli ta Tallinna Kultuurimälestiste Inspektsiooni direktor. Aastatel 1996–2012 töötas ta Tallinna Kunstikoolis direktori asetäitjana ja majandusjuhatajana ning tegutses selle kõrvalt giidina. Kunstnikuna on ta osalenud 1975. aasta noorte kunstnike teoste näitusel Tallinna Kunstihoones. Ta on kunstiteemadel sageli sõna võtnud ajakirjanduses, 1970.–1980. aastatel ilmus temalt rohkesti artikleid kultuurilehes Sirp ja Vasar. Aastatel 1979–1985 oli ta mitme ETV kunstisaate ("Vikerkaar", "Ede Kurrel", "Anu Raud", "Skulptor Juhan Raudsepp", "Kunstigalerii" jms) saatejuht ning klaasikunstiteemalise dokumentaalfilmi "Põlemine" (1982) kaasstsenarist. Ta on teinud eesti kunstnikest ja kunstiüritustest ka raadiosaateid. 1973 – "Restauraatorid ja restaureeritu". Sirp ja Vasar, 9. märts 1973. Lk 9 1973 – "Kunstipäevik". [Artikkel Concordia Klarist]. Sirp ja Vasar, 8. juuni 1973. Lk 9 1974 – "Ukraina dekoratiivne rahvakunst". Sirp ja Vasar, 28. juuni 1974. Lk 8 1974 – "Uued monumentaalkunstitööd". Sirp ja Vasar, 25. oktoober 1974. Lk 9 1974 – "Liidia Elkeni metallikunst". Sirp ja Vasar, 15. november 1974. Lk 9 1975 – "Kunstinädal 1975". Sirp ja Vasar, 18. aprill 1975. Lk 8–9 1978 – "Mõningaid probleeme K. Raua graafika konserveerimisel". Artiklite kogumik. Riiklik Kunstimuuseum. Tallinn 1978 1980 – "Klaasinäitus Dominiiklaste kloostris". Sirp ja Vasar, 8. august 1980. Lk 8–9 1980 – "Värvikas, lihtne, dekoratiivne. Ungari klaasikunstnike näituselt". Rahva Hääl, 9. oktoober 1980. Lk 3 1980 – "Ehtekunstnikega ehetest". Kunst ja Kodu, 1/ 1980 (49). Lk 1–5 1986 – "Klaas ja tekstiil Valgevenest". Sirp ja Vasar, 20. juuni 1986. Lk 8 1986 – "Tallinn ja pillipuhujad". [Artikkel Concordia Klarist]. Sirp ja Vasar, 12. detsember 1986. Lk 8 1988 – "Marie Underi mälestuse jäädvustamiseks". // Sirp ja Vasar, 1. aprill 1988. Lk 9 1988 – "Irja Kändler". // Uued põlvkonnad 1. Tallinn 1988. Lk 129–136 1991 – "Streigid ka Ermitaažis ja Vene Muuseumis". Sirp, 25. jaanuar 1991. Lk 1 ja 8 1992 – "Tallinn skulptuurivabaks?" Sirp, 17. juuli 1992. Lk 8 1996 – "Ülle Raadiku ja Helena Paakkineni tekstiilinäitus". Kultuurileht, 22. märts 1996. Lk 4 2006 – "Vene hinge peegel – ikoonid". Eesti Päevaleht, 12. august 2006. Lk 20–21 1993 – Eesti Kunstnike Liit, liige 1993 – Eesti Kunstiteadlaste ja Kuraatorite Ühing, liige 1993–2012 – ICOMOS, Eesti komitee asutajaliige 1995 – Baltisaksa Kultuuri Selts Eestis, liige (kuulunud ka juhatusse) 1995 – MTÜ Konstantin Pätsi Muuseum, asutajaliige Eesti Muinsuskaitse Selts, auliige 1996 – Eneken Helme. "Einama, Ira". // Eesti kunsti ja arhitektuuri biograafiline leksikon. Eesti Entsüklopeediakirjastus. Tallinn 1996. Lk 65 2000 – Rein Loodus. "Einama, Ira". // Eesti teaduse biograafiline leksikon. I kd, A – Mi. Tallinn 2000. Lk 223 Käesolevas artiklis on kasutatud "Eesti teaduse biograafilise leksikoni" materjale.